Direktiva Komisije

z dne 28. marca 1989

ki prilagaja Direktive Sveta 76/756/EGS o približevanju zakonodaje držav članic o vgradnji svetlobnih in svetlobno-signalnih naprav na motorna in priklopna vozila tehničnemu napredku

(89/278/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], nazadnje spremenjeno z Direktivo 87/403/EGS [2], in zlasti člena 11 Direktive,

ob upoštevanju Direktive Sveta 76/756/EGS z dne 27. julija 1976 o približevanju zakonodaje držav članic o vgradnji svetlobnih in svetlobno-signalnih naprav na motorna in priklopna vozila [3], nazadnje spremenjeno z Direktivo 84/8/EGS [4], in zlasti člena 4 Direktive,

ker je glede na izkušnje in na zadnje stanje tehnike mogoče nekatere zahteve dopolniti in bolj uskladiti z dejanskimi prometnimi razmerami, tako pa izboljša varnost potnikov in drugih udeležencev v prometu;

ker so ukrepi iz te direktive v skladu z mnenjem Odbora za prilagajanje tehničnemu napredku direktiv o odpravljanju tehničnih ovir pri trgovanju na področju motornih vozil,

SPREJELA NASLEDNJO DIREKTIVO:

Člen 1

Priloga I k Direktivi 75/756/EGS se spremeni v skladu s prilogo k tej direktivi.

Člen 2

1. Po 1. oktober 1989 nobena država članica ne sme:

- zavrniti podelitve EGS-homologacije, izdaje dokumenta iz zadnje alinee člena 10(1) Direktive 70/156/EGS ali podelitve nacionalne homologacije za neki tip vozila ali

- prepovedati začetka uporabe vozil

zaradi razlogov, ki se nanašajo na vgradnjo obveznih ali neobveznih svetlobnih in svetlobno-signalnih naprav v vozila, naštetih v 1.5.9. do 1.5.22 Priloge I k Direktivi 76/756/EGS, če so navedene svetlobne in svetlobno-signalne naprave v tem tipu vozila ali takih vozilih vgrajene skladno z določbami te direktive.

2. Po 1. oktobru 1989 države članice:

- ne smejo več izdajati dokumenta iz zadnje alinee člena 10(1) Direktive 70/156/EGS za neki tip vozila, če vgradnja navedenih svetlobnih in svetlobno-signalnih naprav ni skladna z določbami te direktive, razen za razreda 1a in 1b prednjih smernih svetilk iz točke 4.5.3 Priloge I k Direktivi 76/756/EGS,

- smejo zavrniti podelitev nacionalne homologacije za neki tip vozila, če vgradnja navedenih svetlobnih in svetlobno-signalnih naprav na tem tipu vozila ali takih vozilih ni skladna z določbami te direktive, razen za razreda 1a in 1b prednjih smernih svetilk iz točke 4.5.3 Priloge I k Direktivi 76/756/EGS.

3. Po 1. aprilu 1991 smejo države članice zavrniti nacionalno homologacijo za neki tip vozila in ne smejo več izdajati dokumenta iz zadnje alinee člena 10(1) Direktive 70/156/EGS, če navedene svetlobne in svetlobno-signalne naprave niso vgrajene skladno z določili te direktive, razen če gre za določbe, ki se nanašajo na prednje smerne svetilke razredov 1a in 1b iz točke 4.5.3 Priloge I k Direktivi 76/756/EGS za tipe vozil, pri katerih homologacija ni bila posledica niti nove konstrukcije niti spremembe konstrukcije in/ali oblike nadgradnje, ki bi lahko vplivale na mere teh prednjih smernih svetilk in njihovo lego glede na žaromete za kratki svetlobni pramen in žaromete za meglo.

4. Države članice lahko po 1. oktobru 1993 prepovejo začetek uporabe vozil, če svetlobne in svetlobno-signalne naprave niso vgrajene skladno z določbami te direktive, razen če gre za razreda 1a in 1b prednjih smernih svetilk iz točke 4.5.3 Priloge I k Direktivi 76/756/EGS.

Člen 3

Države članice sprejmejo predpise, potrebne za uskladitev s to direktivo, najpozneje do 30. septembra 1989. O tem takoj obvestijo Komisijo.

Člen 4

Ta direktiva je naslovljena na države članice.

V Bruslju, 28. marca 1989

Za Komisijo

Martin bangemann

Podpredsednik

[1] UL L 42, 23.2.1970, str. 1.

[2] UL L 220, 8.8.1987, str. 44.

[3] UL L 262, 27.9.1976, str. 1.

[4] UL L 9, 12.1.1984, str. 24.

--------------------------------------------------

PRILOGA

Priloga I k Direktivi 76/756/EGS se spremeni na naslednji način:Za točko 1.5.5 se dodata naslednji novi točki 1.5.6 in 1.5.7:

"1.5.6 Naprava

‚Naprava‘ pomeni svetlobno ali svetlobno-signalno napravo, ki vsebuje vsaj svetlobni vir (in v nekaterih primerih optični sistem), površino sevanja in ohišje. Naprava je lahko sestavljena iz ene ali več svetilk; če je sestavljena iz več svetilk, so te lahko razvrščene skupaj, kombinirano ali integrirano."

"1.5.7 Posamična svetilka

‚Posamična svetilka‘ pomeni del naprave, ki opravlja posamično svetlobno ali svetlobno-signalno funkcijo."

Prvi dve vrstici točke 1.12 se glasita:

"Posamična svetilka pomeni svetilko s posamično funkcijo ali vse kombinacije svetilk, bodisi enake ali ne, ki imajo enako funkcijo in oddajajo svetlobo iste barve, če vključuje naprave,…"

Točke od 1.5.6 do 1.5.20 se preštevilčijo v 1.5.8 do 1.5.22.Točka 4.1.2 se glasi:

"4.1.2 Število

2 ali 4

Če je vozilo opremljeno s štirimi žarometi za dolgi svetlobni pramen, ki se lahko skrijejo, se vgradnja dveh dodatnih žarometov za dolgi svetlobni pramen dovoli le za svetlobno signaliziranje (kakor je določeno v točki 3.12) podnevi."

Za točko 4.1.10.2 se doda naslednja nova točka 4.1.10.3:

"4.1.10.3 Če so vgrajeni štirje žarometi za dolgi svetlobni pramen, ki se lahko skrijejo, morajo v delovnem položaju preprečevati sočasno delovanje vseh drugih vgrajenih žarometov za dolgi svetlobni pramen, če so ti namenjeni za svetlobne signale (kakor je določeno v točki 3.12) podnevi."

Točka 4.5.1 se glasi:

"4.5.1 Prisotnost (glej Dodatek 4)

Obvezna. Tipi smernih svetilk spadajo v razrede (1, 1a, 1b, 2a, 2b in 5), če pa so združeni na enem vozilu, sestavljajo namestitev (‚A‘ in ‚B‘).

Namestitev ‚A‘ velja za vsa motorna vozila.

Namestitev ‚B‘ velja samo za priklopnike."

Točka 4.5.3 se glasi:

"4.5.3 Namestitev

A: dve prednji smerni svetilki naslednjih razredov:

- 1 ali 1a ali 1b,

če je razdalja med robom svetleče površine te svetilke in robom svetleče površine žarometa za kratki svetlobni pramen in/ali morebitnega žarometa za meglo vsaj 40 mm;

- 1a ali 1b,

če je razdalja med robom svetleče površine te svetilke in robom svetleče površine žarometa za kratki svetlobni pramen in/ali morebitnega žarometa za meglo večja od 20 in manjša od 40 mm;

- 1b,

če je razdalja med robom svetleče površine te svetilke in robom svetleče površine žarometa za kratki svetlobni pramen in/ali morebitnega žarometa za meglo manjša ali enaka 20 mm;

dve zadnji smerni svetilki (razred 2a ali 2b);

dve ponavljajoči se bočni smerni svetilki (razred 5).

Če so vse naprave, ki delujejo kot prednje smerne svetilke (razredi 1, 1a in 1b), in vse ponavljajoče se bočne smerne svetilke (razred 5) vgrajene, se lahko vgradita dve ponavljajoči se bočni svetilki (razred 5) za zadostitev zahtevam glede vidnosti iz točke 4.5.5.

B: dve zadnji smerni svetilki (razred 2a ali 2b)."

Točki 4.5.4.2.2 in 4.5.4.2.3 se glasita:

"4.5.4.2.2 Višina smernih svetilk razredov 1, 1a, 1b, 2a in 2b, ki se meri v skladu s točko 3.8, ne sme biti manjša od 350 mm ali večja od 1500 mm.

4.5.4.2.3 Če zgradba vozila onemogoča upoštevanje teh zgornjih omejitev višin, ki se merijo, skladno z zgonjimi določbami, se lahko višina poveča do 2300 mm za bočne smerne svetilke razreda 5 in do 2100 za smerne svetilke razredov 1, 1a, 1b, 2a in 2b."

Točka 4.5.12 se glasi:

"4.5.12 Druge zahteve

Svetloba smerne svetilke mora utripati 90 ± 30-krat na minuto.

Smerne svetilke morajo zasvetiti najpozneje 1 sekundo po premiku upravljalne ročice smernih svetilk in morajo po 1,5 sekunde prvič ugasniti. Pri motornih vozilih, ki so prirejena za vleko priklopnega vozila, mora naprava za vključitev smernih svetilk hkrati vključiti tudi smerne svetilke na priklopnem vozilu. Pri motnjah delovanja ene smerne svetilke (razen če je vzrok teh motenj kratki stik) morajo preostale naprej utripati, spremeni se lahko samo frekvenca utripanja."

Točki 4.9.4.3 in 4.9.5 se glasita:

"4.9.4.3 Po dolžini:

ni posebnih zahtev.

4.9.5 Geometrijska vidnost

Vodoravni kot za dve prednji pozicijski svetilki:

45° navznoter in 80° navzven.

Pri priklopnikih se kot navznoter lahko zmanjša na 5°.

Navpični kot:

15° nad vodoravno osjo in pod njo. Navpični kot pod vodoravno osjo se lahko zmanjša na 5°, če gre za svetilke, ki so manj kakor 750 mm nad tlemi."

Dodatek 4 se spremeni na naslednji način:

Dodatek 4

SMERNA SVETILKA

KOTI GEOMETRIJSKE VIDNOSTI

+++++ TIFF +++++

+++++ TIFF +++++

--------------------------------------------------

Dodatek 4

SMERNA SVETILKA

KOTI GEOMETRIJSKE VIDNOSTI

+++++ TIFF +++++

+++++ TIFF +++++

--------------------------------------------------